Hynodrwydd ysgolion eglwysig - rhestr
ADRAN A -  ETHOS

· Mae Datganiad Cenhadaeth neu Ddatganiad Nodau’r Ysgol yn arddangos yn eglur sylfaen Anglicanaidd yr ysgol.

· Mae llawlyfr yr ysgol a phob dogfen gyhoeddus arall yn arddangos yn eglur mai ysgol eglwysig ydych.

· Mae hysbysfwrdd yr ysgol a’r pennawd llythyron yn dangos mai ysgol eglwysig ydych.

· Gall ymwelwyr i’r ysgol adnabod eich bod yn ysgol eglwysig trwy’ch defnydd o’r gofod arddangos yn eich cyntedd.

· Mae ymwelwyr yn gweld yr ysgol fel lle croesawgar.

· Mae’r holl staff, rhieni, disgyblion a llywodraethwyr yn ymwybodol mai Ysgol Eglwysig yw’ch ysgol chi.

· Mae symbolau, arteffactau neu arddangosfeydd o gwmpas yr ysgol yn siarad yn eglur am eich cysylltiadau Cristnogol.

· Mae’ch Datganiad o Ethos neu Ddatganiad Cenhadaeth yn cael ei arddangos ac mae’n cael ei gydnabod fel rhywbeth pwysig
· Eich Datganiad o Ethos  (Datganiad Cenhadaeth) yw sylfaen pob polisi arall  -yn enwedig polisïau ysgol gyfan megis Ymddygiad neu Gyfleoedd Cyfartal.

· Mae polisïau staff a datblygiad staff yn adlewyrchu ethos yr ysgol.

· Mae’r ysgol yn amgylchedd hapus i weithio ynddo, ac yn un ble mae pobl yn teimlo’n gadarnhaol a'u bod yn cael eu gwerthfawrogi.
· Mae’r staff a’r llywodraethwyr yn hyrwyddo ethos Cristnogol yr Ysgol yn gadarnhaol.

· Mae’n eglur o ‘deimlad’ cyffredinol yr ysgol ei bod yn sefydliad Cristnogol.

· Mae’r perthnasau o fewn yr ysgol a gyda’r gymuned ehangach yn adlewyrchu gwerthoedd Cristnogol h.y.

· Plant a phlant
· Oedolion ac oedolion
· Plant ac oedolion
· (gan gynnwys yr holl staff, rhieni a llywodraethwyr).

· Mae gan ysgolion gwirfoddol dan gymorth gategori yn eu Polisi Derbyn ar gyfer plant o deuluoedd Cristnogol sy’n dewis ysgol eglwysig.

· Mae ôl gofal ar adeiladau a thiroedd yr ysgol ac maent yn dangos gofal am yr amgylchedd.

· Mae cysylltiadau cryf a gweithredol yn eu lle gydag eglwys(i)’r plwyf (gyda’r clerigwyr a’r lleygwyr ill dau).
· Mae cysylltiadau cryf â’r Esgobaeth yn eu lle trwy hyfforddiant a chefnogaeth gynghorol a chymryd rhan mewn digwyddiadau’r Esgobaeth.

· Mae’r ysgol yn rhan o fywyd yr eglwys leol e.e. fe’i cynrychiolir yng nghylchgrawn y plwyf ac ar agenda Cyngor Eglwys y Plwyf; gweddïo drosti yn yr eglwys (a gweddïo dros yr eglwys yn yr ysgol); yn achlysurol yn ymuno â’r eglwys am addoli arbennig ar y Sul: yn defnyddio’r eglwys yn rheolaidd ar gyfer gwasanaethau ysgol arbennig.  

ADRAN B  CWRICWLWM AC ADDOLI AR Y CYD 

· Mae cyllid adnoddau a ddyrennir gan yr ysgol ar gyfer meysydd enwadol bywyd yr ysgol.

· Mae’r Cynllun Gweithredu Adran 23 yn rhan weithredol o Agenda’r Llywodraethwyr 
· Mae ansawdd addoli ar y cyd yn yr ysgol o safon uchel.
· Mae mewnbwn gan glerigwyr lleol a Christnogion lleol eraill i gynllunio a chyflwyno addoli ar y cyd.

· Mae’r llywodraethwyr yn cefnogi ac yn monitro addoli ar y cyd yn yr ysgol yn rheolaidd.

· Seilir addoli ar y cyd yn gadarn ar gredoau a gwerthoedd Cristnogol, ac mae’n gwneud defnydd o’r traddodiad Anglicanaidd, yn enwedig y cylch o wyliau Cristnogol.

· Mae’r ysgol yn cyflawni’r gofynion cyfreithiol ar gyfer addoli ar y cyd yn llawn ac mae’n rhoi blaenoriaeth uchel iddo.

· Mae’r ysgol yn cynnal y Cymun ar gyfer staff a disgyblion a / neu mae’n addysgu am y Cymun fel rhan o’i Maes Llafur Addysg Grefyddol.

· Mae’r gymuned leol, gan gynnwys rhieni, yn ymuno â’r ysgol weithiau ar gyfer addoli ar y cyd.

· Mae’r ysgol yn darparu cyfleoedd dysgu ac addysgu AG rhagorol.

· Mae’r ysgol yn dilyn Maes Llafur Cytûn y Sir, ond yn ei chynllunio, mae’n rhoi ystyriaeth benodol i sylfeini Cristnogol yr ysgol.

· Mae AG yn fater pwysig i’r llywodraethwyr ac mae’n cael ei thrafod yn rheolaidd mewn cyfarfodydd pwyllgor cwricwlwm ac fel rhan o ymweliadau llywodraethwyr sefydledig.

· Mae addysgu’r cwricwlwm AG yn cefnogi ethos Cristnogol yr ysgol ac yn meithrin cysylltiadau â’r cymunedau eglwysig lleol.

· Mae credoau a gwerthoedd Cristnogol yn tanategu’r rhaglenni ABCh ac addysg rhyw
· Mae’r ysgol yn cynnig darpariaeth dda a chefnogol ar gyfer disgyblion ag anghenion addysgol arbennig.

· Mae’r ysgol yn cynnig darpariaeth dda a chefnogol ar gyfer disgyblion mwy galluog.

